CELEX: 32018R0387
Language: da
Date: 2018-03-12 00:00:00
Title: Rådets forordning (EU) 2018/387 af 12. marts 2018 om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik

13.3.2018   
            
            
               DA
            
            
               Den Europæiske Unions Tidende
            
            
               L 69/9
            
         RÅDETS FORORDNING (EU) 2018/387
   af 12. marts 2018
   om ændring af forordning (EU) nr. 224/2014 om restriktive foranstaltninger i lyset af situationen i Den Centralafrikanske Republik
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2013/798/FUSP af 23. december 2013 om restriktive foranstaltninger over for Den Centralafrikanske Republik (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 224/2014 (2) giver visse foranstaltninger i afgørelse 2013/798/FUSP virkning.
            
         
               (2)
            
            
               Ved afgørelse 2013/798/FUSP blev der indført en våbenembargo over for Den Centralafrikanske Republik og en indefrysning af pengemidler og økonomiske ressourcer, som tilhører visse personer, der deltager i eller yder støtte til handlinger, der truer freden, stabiliteten eller sikkerheden i Den Centralafrikanske Republik.
            
         
               (3)
            
            
               Den 30. januar 2018 vedtog De Forenede Nationers Sikkerhedsråd resolution 2399 (2018) (»UNSCR 2399«), som ændrede undtagelserne til våbenembargoen og kriterierne for indefrysningen af aktiver. Rådet vedtog afgørelse (FUSP) 2018/391 (3), hvorved afgørelse 2013/798/FUSP ændres for at give UNSCR 2399 virkning.
            
         
               (4)
            
            
               Denne foranstaltning hører under traktatens anvendelsesområde, og det er derfor nødvendigt at indføre lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den ensartet.
            
         
               (5)
            
            
               Forordning (EU) nr. 224/2014 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EU) nr. 224/2014 foretages følgende ændringer:
   
               1)
            
            
               Artikel 3, litra a), affattes således:
               
                           »a)
                        
                        
                           der udelukkende er bestemt til støtte eller brug for De Forenede Nationers multidimensionelle integrerede stabiliseringsmission i Den Centralafrikanske Republik (MINUSCA), EU-missionerne og de franske styrker, der er deployeret i Den Centralafrikanske Republik, samt andre FN-medlemsstaters styrker, der yder oplæring og bistand anmeldt i overensstemmelse med litra c)«
                        
                     
         
               2)
            
            
               I artikel 5, stk. 3, foretages følgende ændringer:
               
                           a)
                        
                        
                           Litra c) affattes således:
                           
                                       »c)
                                    
                                    
                                       er involveret i planlægningen, ledelsen eller udførelsen af handlinger i Den Centralafrikanske Republik, der krænker den internationale menneskerettighedslovgivning eller den humanitære folkeret, eller som udgør krænkelser eller overtrædelser af menneskerettighederne, herunder dem, der involverer overgreb mod civile, angreb baseret på etnicitet eller religion, angreb på civile mål, herunder administrationscentre, retsbygninger, skoler og hospitaler, samt bortførelse og tvangsfordrivelse«
                                    
                                 
                     
                           b)
                        
                        
                           Litra h) affattes således:
                           
                                       »h)
                                    
                                    
                                       deltager i planlægningen, ledelsen, sponsoreringen eller udførelsen af angreb mod FN-missioner eller internationale sikkerhedstilstedeværelser, herunder MINUSCA, EU-missionerne og de franske styrker, der støtter dem, og mod humanitært personale«
                                    
                                 
                     
                           c)
                        
                        
                           Følgende litra tilføjes:
                           
                                       »j)
                                    
                                    
                                       begår handlinger, der tilskynder til vold, navnlig etnisk eller religionsbaseret, som underminerer freden, stabiliteten eller sikkerheden i Den Centralafrikanske Republik og derpå deltager i eller yder støtte til handlinger, som underminerer freden, stabiliteten eller sikkerheden i Den Centralafrikanske Republik.«
                                    
                                 
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. marts 2018.
      
         
            På Rådets vegne
         
         E. KARANIKOLOV
         
            Formand
         
      
   
   
      (1)  EUT L 352 af 24.12.2013, s. 51.
   
      (2)  Rådets forordning (EU) nr. 224/2014 af 10. marts 2014 om restriktive foranstaltninger i lyset af situationen i Den Centralafrikanske Republik (EUT L 70 af 11.3.2014, s. 1).
   
      (3)  Rådets afgørelse (FUSP) 2018/391 af 12. marts 2018 om ændring af afgørelse 2013/798/FUSP om restriktive foranstaltninger over for Den Centralafrikanske Republik (se side 46 i denne EUT).